તસ્કરો માટે  સાયલા તાલુકો સ્વર્ગ સમાન બની ગયો હોય તેમ હજુ સુદામડા ગામની મંદીરની ચોરી તથા સાયલા શહેરના હાર્દ સમા બસ સ્ટેન્ડ સામેની પાંચ દુકાનોમાં તસ્કરી અને સાયલા મહાજન પાંજરાપોળમાં પશુઓની ચોરીનો ભેદ ઉકેલાયો નથી ત્યારે ફરી સાયલા તાલુકાના ધાંધલપુર ગામે  એક જ રાતમાં ત્રણ દુકાનોના તાળા તોડી  દુકાનમાંથી સુકોમાવો,તેલ સાબુ જેવી વસ્તુઓ તથા બાજુની મોબાઈલની દુકાનમાંથી  પાંચ હજાર મળી કુલ ૧૮થી ર૦ હજારની મતાની તસ્કરીને અંજામ આપતા નાના એવા ધાંધલપુર ગામમાં ખળભળાટ મચાવી મુકયો હતો.